**JELGAVAS PILSĒTAS PAŠVALDĪBAS 2016.GADA 22.SEPTEMBRA**

**SAISTOŠO NOTEIKUMU NR.16-20**

**„GROZĪJUMI JELGAVAS PILSĒTAS PAŠVALDĪBAS 2011.GADA 28.JŪLIJA SAISTOŠAJOS NOTEIKUMOS NR.11-21 „JELGAVAS PILSĒTAS PAŠVALDĪBAS PALĪDZĪBAS DZĪVOJAMO TELPU JAUTĀJUMU RISINĀŠANĀ SNIEGŠANAS KĀRTĪBA””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums |  Likuma "Par palīdzību dzīvokļa jautājumu risināšanā" (turpmāk – likums) 21.1panta otrā daļa nosaka, ka pašvaldība, izvērtējot Jelgavas pilsētas attīstības programmā ietvertās nozares (rīcības virzieni, jomas u.c.) un ar pašvaldības funkciju nodrošināšanu saistītu pārvaldes uzdevumu jomas, ar saistošajiem noteikumiem nosaka darbības nozares un ar pašvaldības funkciju nodrošināšanu saistītu pārvaldes uzdevumu jomas, kuru veikšanai nepieciešami speciālisti.Likuma 21.2panta pirmā daļa nosaka, ka lēmumu par dzīvojamās telpas izīrēšanu speciālistam pieņem dome vai tās deleģēta institūcija.Likuma 21.2panta otrā daļa paredz, ka kārtību, kādā pašvaldība izīrē dzīvojamo telpu speciālistam, nosaka pašvaldība savos saistošajos noteikumos.Jelgavas pilsētai ir nepieciešami kvalificēti speciālisti, kuriem nepieciešama dzīvojamā telpa, tāpēc izstrādāti grozījumi Jelgavas pilsētas pašvaldības 2011.gada 28.jūlija saistošajiem noteikumiem Nr.11-21 “Jelgavas pilsētas pašvaldības palīdzības dzīvojamo telpu jautājumu risināšanā sniegšanas kārtība”. |
| 2. Īss projekta satura izklāsts | Izvērtējot ar Jelgavas pilsētas domes 2013.gada 23.maija lēmumu Nr.5/5 apstiprināto “Jelgavas pilsētas attīstības programmu 2014.-2020.gadam” noteiktās attīstāmās nozares tika noteiktas tās nozares un ar pašvaldības funkciju nodrošināšanu saistītu pārvaldes uzdevumu jomas, kuru veikšanai nepieciešami kvalificēti speciālisti.14.1punktā tika noteiktas Jelgavas pilsētas pašvaldības attīstības programmā ietvertās attīstāmās nozares, kuru kvalificētiem speciālistiem ir tiesības īrēt pašvaldības dzīvojamo telpu, kurai Jelgavas pilsētas dome ir noteikusi kvalificētam speciālistam izīrējamas telpas statusu. |
| 3. Informācija par plānoto projekta ietekmi uz budžetu | Nav ietekmes. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Uzlabosies uzņēmējdarbības vide, jo tiks veicināta kvalificētu speciālistu piesaiste Jelgavas pilsētā. |
| 5. Informācija par administratīvajām procedūrām | Saistošo noteikumu izpildi nodrošinās Jelgavas pilsētas domes administrācijas speciālisti. |
| 6. Informācija par konsultācijām ar privātpersonām | Konsultācijas ar privātpersonām netika veiktas.  |

Jelgavas pilsētas domes priekšsēdētāja vietniece R.Vectirāne